Det er foretatt en vurdering i Helse Bergens bygningsmasse når det gjelder bruk av småelektrisk utstyr. Med småelektrisk utstyr menes elektrisk utstyr som IKKE er veggfast eller på annen måte integrert i inventar:

Eksempler på småelektrisk utstyr kan være: kaffetrakter, vannkoker, brødrister, vaffeljern etc (også tv, mikrobølgeovn etc dersom disse IKKE er veggfast eller integrert)

I tillegg til at brukere (avdelinger, poster mm) kjøper slikt utstyr selv, er det også registrert at enkelte ansatte tar med seg privat utstyr hjemmefra.

Erfaring har vist at slikt utstyr ikke alltid plasseres i arealer/områder som er egnet mht. strømforsyning, brennbare omgivelser eller tilgang til slokkeutstyr.

Som følge av dette er nedenfor nevnte tiltak introdusert for å redusere faren for røyk og brannutvikling ved Helse Bergen.

BRUK AV SMÅELEKTRISK UTSTYR Småelektrisk utstyr som benyttes skal være CE godkjent. Plassering av småelektrisk utstyr skal være på dertil egnet sted som kjøkken, buffe, spiserom osv. Småelektrisk utstyr (som ikke er veggfast eller integrert) skal være tilkoblet tidsbryter. Brukere er selv ansvarlig for at utstyret brukes i henhold til produktets bruksanvisning (og foretakets øvrige retningslinjer). Alle ansatte i Helse Bergen skal ta e-læring i brannsikkerhet. Der er en rekke forhold vurdert når det gjelder sikker bruk av småelektrisk utstyr. Ved risikokartlegging på den enkeltes arbeidsplass skal tema knyttet til «bruk av småelektrisk utstyr» alltid vurderes. Det refereres også til risikoskjema (Lokal brannverndokumentasjon) og spørsmål knyttet til: «Småelektrisk utstyr og skjøteledninger». Vurdering av småelektrisk utstyr skal være tema ved lokale vernerunder. Leder er ansvarlig for at de ansatte er kjent med ovenfor nevnte punkter

Bruk av småelektrisk utstyr som ansees for å representere en fare, enten gjennom bruk, plassering etc. – vil bli fjernet!

Interne referanser

1.8.1-01	Skjøteledninger - forbud mot bruk